ସ୍ତନର ପାଗେଟ ରୋଗ

ସ୍ତନର ପାଗେଟ ରୋଗ (ଇଂରାଜୀ ଭାଷାରେ  Paget's disease of the breast) ହେଉଛି କର୍କଟ ରୋଗର ଏକ ପ୍ରକାର ଉପସ୍ଥାପନା ଯାହା ସ୍ତନର ସ୍ତନାଗ୍ର ଓ ତାହା ଚାରିପାଖରେ ଥିବା ଚର୍ମ ଜଡିତ ହୁଏ ।  ଏହା ସାଧାରଣତଃ ଏକଜିମା ପରି ଉପସ୍ଥାପନା କରେ ତ‌ଥା ସ୍ତନାଗ୍ରରେ ଏକ ଲାଲ ରଙ୍ଗର ଅଞ୍ଚଳ ଦେଖାଯାଏ ଯାହାର ଏକ ନିର୍ଦ୍ଦିଷ୍ଟ ସୀମା ଥାଏ । ଚର୍ମରୁ ଚୋପା ଛାଡ଼ିବା, ଖଟି ଭିଡ଼ିବା, ଚମ ମୋଟା ହୋଇଯିବା,  ସ୍ତନାଗ୍ର ସ୍ରାବ କିମ୍ବା ଛୋଟ ଛୋଟ ଫୋଟକା ହୋଇପାରେ ।  ଗଲୁ କିମ୍ବା ଯନ୍ତ୍ରଣା ମଧ୍ୟ ପ୍ରାୟତ  ଉପସ୍ଥିତ ଥାଏ ହୋଇପାରେ ।  ସାଧାରଣତଃ ସମୟ କ୍ରମେ ଏହାର ଆକାର ବୃଦ୍ଧି ପାଇଥାଏ ।

ପ୍ରାୟ ସମସ୍ତ କ୍ଷେତ୍ରରେ ଏହାର କାରଣ ହେଉଛି ଏକ ଅନ୍ତର୍ନିହିତ କର୍କଟ; ଯାହା ବ୍ୟାପିନଥିବା ନଳି କର୍କଟ କିମ୍ବା ଆକ୍ରମଣକାରୀ ସ୍ତନ କର୍କଟ ଅଟେ ।  ପାରିବାରିକ ଇତିହାସ, ମେଦବହୁଳତା ଏବଂ ମଦ୍ୟପାନ ଏହାର ବିପଦ କାରକ ହୋଇଥାଏ । କ୍ଷୀର ନଳୀ ମାଧ୍ୟମରେ କର୍କଟ କୋଷରୁ ଚର୍ମକୁ ଯାଉଥିବା ଯୋଗୁ ଏହି ଫଳାଫଳ ହେଉଥିବା ବିଶ୍ୱାସ କରାଯାଏ । ପ୍ୟାଗେଟ ଜୀବକୋଷଗୁଡିକରୁ ତନ୍ତୁ ବାୟୋପ୍ସି କରି ରୋଗ ନିର୍ଣ୍ଣୟ ନିଶ୍ଚିତ କରାଯାଏ ।  ଅନ୍ତର୍ନିହିତ କର୍କଟ ଖୋଜିବା ପାଇଁ ଡାକ୍ତରୀ ଇମେଜିଙ୍ଗ ବ୍ୟବହାର କରାଯାଇପାରେ ।

ଚିକିତ୍ସାରେ ସାଧାରଣତଃ ଲମ୍ପେକ୍ଟୋମି କିମ୍ବା ମାଷ୍ଟେକ୍ଟୋମି ଅସ୍ତ୍ରୋପଚାର କରାଯାଏ । ଅତିରିକ୍ତ ବିକଳ୍ପଗୁଡ଼ିକ ମଧ୍ୟରେ ବିକିରଣ ଚିକିତ୍ସା, ହରମୋନ୍ ଥେରାପି ଏବଂ କେମୋଥେରାପି କରାଯାଇପାରେ । ଯଦି ଶୀଘ୍ର ଚିକିତ୍ସା କରାଯାଏ ତେବେ ଫଳାଫଳ ଭଲ ହୁଏ; ତଥାପି ସାଧାରଣତଃ ବିଳମ୍ବରେ ରୋଗ ନିର୍ଣ୍ଣୟ ହୁଏ ।  ଯୁକ୍ତରାଷ୍ଟ୍ରରେ ସମୁଦାୟ ୫ ବର୍ଷ ବଞ୍ଚିବା ହାର ହେଉଛି ୮୩%; ଅବଶ୍ୟ ଏହା ଅନ୍ତର୍ନିହିତ କର୍କଟ ରୋଗର ପର୍ଯ୍ୟାୟ ଅନୁସାରେ ଭିନ୍ନ ଭିନ୍ନ ହୋଇଥାଏ ।

ସ୍ତନର ପାଗେଟ ରୋଗ ଏକ ଅଭାବନୀୟ ଘଟଣା ଯାହା ମୋଟ ସ୍ତନ କର୍କଟ ରୋଗର ୧%ରୁ ୪% ଅଟେ । ମହିଳାମାନଙ୍କର ୫୦ କିମ୍ବା ୬୦ ଦଶକରେ ଋତୁବନ୍ଦ ପରେ ଏହି ରୋଗ ଆରମ୍ଭ ହୁଏ, କିନ୍ତୁ ଏହା ଏକ ବ୍ୟାପକ ବୟସ ସୀମାରେ ପ୍ରଭାବ ପକାଇପାରେ ।  କ୍ୱଚିତ୍ ପୁରୁଷମାନେ ଏହି ରୋଗରେ ପ୍ରଭାବିତ ହୁଅନ୍ତି । ଏହାକୁ ପ୍ରଥମେ ସାର୍ ଜେମ୍ସ ପ୍ୟାଗେଟ ୧୮୭୪ ମସିହାରେ ବର୍ଣ୍ଣନା କରିଥିଲେ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki